 6ኛው አግሮ ፉድና ፓኬጂንግ ኤግዚቢሽን በሚቀጥለው ሳምንት ይከፈታል 
 ኢትኤል አድቨርታይዚንግና ኮሙኒኬሽን ከቱርኩ ግዙፍ ዓለም አቀፍ የኤግዚቢሽንና ጉባኤ አዘጋጅ ኩባንያ ከላዲን ጋር በመተባበር፣ አዲስ አግሮ ፉድ የግብርና፣ የግብርና መሳሪያዎች፣ የምግብ ቴክኖሎጂዎችና የፓኬጂንግ ኤግዚቢሽን ለ6ኛ ጊዜ ከመስከረም 30 እስከ ጥቅምት 3 ቀን 2011 በሚሊኒየም አዳራሽ ማዘጋጀቱን አስታወቀ፡፡ ድርጅቱ ከትናንት በስቲያ በሳፋየር ሆቴል በሰጠው መግለጫ፤ በኤግዚቢሽኑ 30 ኩባንያዎች ከሕንድ፣ ከቱርክና ከታንዛኒያ የሚሳተፉ ሲሆን የግብርና መሳሪያዎች፣ የምግብ ማቀነባበሪያ፣ አዳዲስ ቴክኖሎጂዎች፣ እንዲሁም የረቀቁና በዓለም የታወቁ የቡና፣ የፍራፍሬ፣ የጣፋጮችና የመሳሰሉትን የማቀነባበሪያና የፓኬጂንግ ቴክኖሎጂዎችን ለአገራችን እንደሚያስተዋውቅ ተገልጿል፡፡